Φιλίππη του Αινώ

Γάμος της Φιλίππης με τον διάδοχο του Αγγλικού θρόνου Εδουάρδο

Όταν ήταν μόλις 8 ετών ο Εδουάρδος Β΄ της Αγγλίας αποφάσισε να παντρέψει τον διάδοχο Εδουάρδο με μια απο τις κόρες του δούκα Γουλιέλμο Α' της Φλάνδρας επειδή επιθυμούσε έντονα συμμαχία μαζί του (1322). Ο Εδουάρδος έστειλε τον επίσκοπο Στάμπλετον του Έξετερ να του παρουσιάσει μια αναλυτική περιγραφή της εμφάνισης και του χαρακτήρα των θυγατέρων του Γουλιέλμου, μια περιγραφή που αναφέρει την Φιλίππη σαν παιδί σύμφωνα με τον ιστορικό Ίαν Μόρτιμερ αφορούσε την μεγαλύτερη αδελφή της Μαργαρίτα. 
Το καλοκαίρι του 1326 η Ισαβέλλα της Γαλλίας σύζυγος του Εδουάρδου Β΄ έφτασε στην αυλή του πατέρα της προκειμένου να αναζητήσει συμμαχίες για να ανατρέψει τον σύζυγο του, έφερε μαζί της τον 14χρονο γιο της Εδουάρδο που τον αρραβώνιασε με την Ισαβέλλα. Το νεαρό ζευγάρι ήταν δεύτερα ξαδέλφια, ήταν απαραίτητη μια παπική απαλλαγή προκειμένου να πραγματοποιηθεί ο γάμος,  o πάπας Ιωάννης ΚΒ' την υπέγραψε στην Αβινιόν τον Σεπτέμβριο του 1327.  
Τον επόμενο μήνα (Οκτώβριος 1327) ο Εδουάρδος έστειλε τον επίσκοπο του Κόβεντρι να παντρέψει την Φιλίππη στο όνομα του στις Βαλενσιάννες, την δεύτερη πόλη της κομητείας του Αινώ. 
Η Φιλίππη έφτασε στο Λονδίνο τον Δεκέμβριο του 1327 με την συνοδεία του θείου της Ιωάννη του Αινώ, ο λαός της πόλης της έκανε θριαμβευτική υποδοχή. 
Ο επίσημος γάμος έγινε στις 24 Ιανουαρίου 1328 στο αβαείο του Υόρκ Μίνστερ λίγους μήνες μετά την άνοδο στον θρόνο της Αγγλίας του Εδουάρδου Γ', τον Αύγουστο του 1328 καθορίστηκε και η προίκα της, η Φιλίππη ήταν αντιβασίλισσα της Αγγλίας την εποχή που ο σύζυγος της απουσίαζε σε εκστρατείες στην Γαλλία, στην Σκωτία και στην Φλάνδρα. 
Η Φιλίππη είχε τεράστια δημοτικότητα στον λαό για την ευγένεια και την καλοσύνη της, ο σύζυγος της άκουγε πάντοτε την γνώμη της, όταν ο Εδουάρδος Γ΄ αποφάσισε να εκτελέσει τους αστούς του Καλαί ύστερα απο παράκληση της Φιλίππης τους χάρισε την ζωή (1347).

Βασίλισσα της Αγγλίας

Την εποχή που παντρεύτηκε η Φιλίππη του Αινώ τον Εδουάρδο, 11 μήνες μετά από την άνοδο του στον θρόνο ουσιαστικοί κυβερνήτες της Αγγλίας ήταν η πεθερά της Ισαβέλλα της Γαλλίας με τον ερωμένο της Ρότζερ Μόρτιμερ, 1ο κόμης του Μαρς, το νεαρό ζευγάρι ζούσε στα ανάκτορα του Γούντστοκ στην ακτή της Οξφόρδης. Σε αντίθεση με όλες τις προηγούμενες βασίλισσες η Φιλίππη δεν προκάλεσε τον Αγγλικό λαό, δεν έφερε συγγενείς της από την πατρίδα της για να εξουσιάζουν την αυλή της γι'αυτό έγινε αγαπητή όσο καμιά άλλη βασίλισσα της Αγγλίας. Η πεθερά της Ισαβέλλα της Γαλλίας αρνήθηκε τα δυο πρώτα χρόνια να της παραδώσει τον τίτλο της βασίλισσας επειδή ήθελε να τον κρατήσει μόνιμα για τον εαυτό της, αναγκάστηκε να το κάνει όταν η Φιλίππη ήταν 6 μηνών έγκυος και οι προβλέψεις έδειχναν ότι θα γεννήσει γιο, σε τρεις μήνες γεννήθηκε ο μεγαλύτερος γιος του ζεύγους και διάδοχος του θρόνου Εδουάρδος του Γούντστοκ. 
Με την γέννεση του διαδόχου ο Εδουάρδος Γ' αποφάσισε να αποτινάξει την εξουσία της μητέρας του και του εραστή της, διέταξε την σύλληψη και την εκτέλεση του Ρότζερ Μόρτιμερ με την κατηγορία της εσχάτης προδοσίας, στην Ισαβέλλα χαρίστηκε η ζωή αλλά έζησε σε αιχμαλωσία το υπόλοιπο της ζωής της. Οι χρονικογράφοι και οι ιστορικοί εκφράζονται με τα καλύτερα λόγια για την Φιλίππη στην περιγραφή τους για την εξωτερική εμφάνιση και τον χαρακτήρα της.
Η Φιλίππη ήταν αντιβασίλισσα της Γαλλίας την περίοδο που ο σύζυγος της απουσίαζε σε μάχες, κατάφερε να εμψυχώσει τους Άγγλους στον αγώνα εναντίον των Σκωτσέζων όπου τελικά τους νίκησαν συλλαμβάνοντας τον βασιλιά της Σκωτίας αιχμάλωτο.  Έδειξε έντονο ενδιαφέρον για την εμπορική επέκταση του έθνους, 
στην Φιλίππη χρεώνεται η συγγραφή πολλών εγγράφων τα οποία βρίσκονται σήμερα στην Εθνική Βιβλιοθήκη των Παρισίων.

Το τέλος

Η Φιλίππη του Αινώ απεβίωσε στις 15 Αυγούστου/1369 από οίδημα στο κάστρο του Ουίνδσορ σε ηλικία 55 ετών, η κηδεία της έγινε 6 μήνες αργότερα στις 29 Ιανουαρίου 1370 στο Αββαείο του Ουέστμινστερ. Ο τάφος της τοποθετήθηκε στην βόρεια πλευρά του παρεκκλησίου του Εδουάρδου του εξομολογητή απέναντι από τους τάφους του Εδουάρδου Α', της Ελεονόρας της Καστίλης και του Ερρίκου Γ'. Σε 8 χρόνια δίπλα από την ίδια την Φιλίππη θα ταφεί και ο σύζυγος της Εδουάρδος Γ' της Αγγλίας (1377).